Milí rodičia,

Otvorenie brán materskej školy (pavilón A, pavilón B) bude dňa **2. septembra 2024.**

**Pre deti, ktoré chodili do MŠ v minulom školskom roku je MŠ otvorená v čase od 07.00 hod. do 17.00 hod.**

Pre novoprijaté deti dávame do pozornosti dôležité informácie o adaptačnom procese, ktorým sa riadi každá materská škola.

 Vstup dieťaťa do MŠ je jeho prvým krokom do spoločnosti. Ten prináša so sebou množstvo zmien, s ktorými sa dieťa musí vyrovnať. Problémy však nemá len dieťa, ale i rodičia.

Hľadáme spolu cestu, ako tento problém zmierniť. Dôležitými vlastnosťami, ktoré vplývajú na plynulú adaptáciu dieťaťa v MŠ sú jednotnosť, dôslednosť a trpezlivosť zo strany rodičov a učiteliek.

 Odlúčenie od rodiny je ťažká emočná situácia v živote dieťaťa. Základom adaptácie je hneď od začiatku dieťa zbaviť strachu a pomôcť mu nadobudnúť istotu v novom sociálnom prostredí. Prechod dieťaťa z rodiny do MŠ uľahčíte i tým, že nebudete rozoberať s dieťaťom vlastné obavy z jeho adaptácie v MŠ.

**Nerobte odteraz za svoje deti to, čo môžu urobiť samé.**

**Dôverujte im, slovne ich povzbuďte.**

**Vaša úloha:**

* nelúčte sa s dieťaťom dlho,
* ak máte možnosť, ponechajte dieťa len dopoludnia v MŠ,
* opisujte dieťaťu prostredie materskej školy pozitívne /kamaráti, spievanie, nové hračky,.../,
* po návšteve materskej školy dajte dieťaťu možnosť odpočinku,
* nezaťažujte dieťa väčšími aktivitami / nákupom, prechádzkami, pobytom na ihrisku.../,
* nezaťažujte dieťa inými životnými zmenami / sťahovanie, narodenie súrodenca, nezhodami v rodine.../,
* zosúlaďte poriadok doma s poriadkom v MŠ,
* neprerušujte pobyt v MŠ.

**PRIEBEH ADAPTÁCIE**

1. **týždeň:** 2.9. a 3.9. 2024dieťa navštevuje materskú školu ráno od 8.00 hod. do 10.00 hod, čiže 2 hodiny

*-* ***desiata zabezpečená***

4.,9.,5.9.,6.9.2024 dieťa navštevuje materskú školu ráno od 8.00 hod. do 10.00 hod, čiže 2 hodiny alebo od 8:00 hod. do 12:00 hod, čiže 4 hod. (po konzultácii s triednou uč.)

*-* ***desiata aj obed zabezpečené***

**2. týždeň:** od 8:00 hod. do 12:00 hod, čiže 4 hod.

*-* ***desiata aj obed zabezpečené***

Dieťa, ktorého adaptácia prebieha bez komplikácie, nastupuje na celodenný pobyt v materskej škole /spánok/

***- desiata, obed, olovrant zabezpečený***

Deti, ktoré potrebujú dlhšie adaptovanie sa na prostredie, navštevujú materskú školu len nadopoludnie **/od 8:00 hod. do 10:00 hod. alebo do 12:00 hod./**

***- desiata, obed zabezpečený***

O priebehu adaptácie Vášho dieťaťa Vás budú informovať priebežne triedne učiteľky.